|  |
| --- |
| sprendimas |
| **Dėl Pasvalio rajono savivaldybės tarybos 2020 m. gruodžio 23 d. sprendimo nr. t1-253 „Dėl KELEIVIŲ VEŽIMO REGULIARIAIS REISAIS VIETINIO SUSISIEKIMO MARŠRUTAIS TARIFŲ DYDŽIŲ NUSTATYMO“ pakeitimo** |

**projektas**

**reg. Nr. T-221**

**2.12. darbotvarkės klausimas**

|  |  |  |
| --- | --- | --- |
| 2021 m. lapkričio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos kelių transporto kodekso 16 straipsnio 2 dalimi, atsižvelgdama į uždarosios akcinės bendrovės „Pasvalio autobusų parkas“ 2021 m. lapkričio 4 d. raštą Nr. SD-94 „Dėl reguliaraus vietinio susisiekimo maršrutų tarifų nustatymo“, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2020 m. gruodžio 23 d. sprendimo Nr. T1-253 „Dėl keleivių vežimo reguliariais reisais vietinio susisiekimo maršrutais tarifų dydžių nustatymo“ 1 punktą ir jį išdėstyti taip:

„1. Nustatyti keleivių vežimo reguliariais reisais vietinio (priemiestinio ir miesto) susisiekimo maršrutais tarifų dydžius:

1.1. keleivių vežimo reguliariais reisais vietinio (priemiestinio) susisiekimo maršrutais tarifą už vieną keleivio kilometrą (be PVM) – iki 0,125 Eur;

1.2. mažiausią vienkartinio bilieto kainą – 0,55 Eur;

1.3. keleivių vežimo reguliariais reisais vietinio (miesto) reguliaraus susisiekimo autobusų maršrutais „Stotis–Poliklinika“ ir „Stotis–Naujosios kapinės“ vieno keleivio vienkartinio važiavimo bilieto kainą – 0,60 Eur (su PVM).“.

2. Sprendimas įsigalioja 2022 m. sausio 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2021-11-05

tel. 8 451 54 114

Suderinta DVS Nr. RTS-229

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės tarybos 2020 m. gruodžio 23 d. sprendimo nr. t1-253 „Dėl KELEIVIŲ VEŽIMO REGULIARIAIS REISAIS VIETINIO SUSISIEKIMO MARŠRUTAIS TARIFŲ DYDŽIŲ NUSTATYMO“ pakeitimo**

2021-11-05

Pasvalys

**1. Problemos esmė.**

Vadovaujantis Vietos savivaldos įstatymo 16 straipsnio 2 dalies 37 punktu, Savivaldybės biudžetinių įstaigų, kontroliuojamų įmonių teikiamų atlygintinų paslaugų kainas ir tarifus nustato Savivaldybės taryba, jos priimtus teisės aktus gali sustabdyti, pakeisti ar panaikinti pati Savivaldybės taryba.

Respublikos kelių transporto kodekso 16 straipsnio 2 dalyje nurodyta, kad keleivių vežimo reguliariais reisais vietinio susisiekimo maršrutais konkrečius tarifų dydžius nustato savivaldybių tarybos. Šie tarifų dydžiai turi būti peržiūrimi ne rečiau kaip kartą per metus, atsižvelgiant į vežimo sąnaudų, gautų pajamų pokyčius ir viešųjų paslaugų sutartyse tarp savivaldybių ir vežėjų numatytus įsipareigojimus. Atskiriems maršrutams gali būti nustatomi skirtingi tarifų dydžiai.

Šiuo metu galiojantys keleivių vežimo vietinio reguliaraus susisiekimo autobusais tarifai nustatyti Pasvalio rajono savivaldybės tarybos 2020 m. gruodžio 23 d. sprendimu Nr. T1-253 „Dėl keleivių vežimo reguliariais reisais vietinio susisiekimo maršrutais tarifų dydžių nustatymo“ ir galioja nuo 2021 m. sausio 1 d.

Sprendimo projektas parengtas atsižvelgiant į UAB „Pasvalio autobusų parkas“ 2021 m. lapkričio 4 d. raštą Nr. SD-94 „Dėl reguliaraus vietinio susisiekimo maršrutų tarifų nustatymo“, kuriuo prašoma, atsižvelgiant į nuolat kylančias degalų kainas (išaugo daugiau nei 5 proc.) ir nuo 2022-01-01 didėjantį minimalų mėnesinį atlyginimą ar valandinį tarifą (daugiau nei 13 proc.), pakeisti šiuo metu galiojančius keleivių vežimo reguliariais reisais vietinio reguliaraus susisiekimo autobusų maršrutais tarifų dydžius.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui papildomų lėšų nereikės.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė

**Lyginamasis variantas**

**Pasvalio rajono savivaldybės taryba**

**Sprendimas**

**Dėl KELEIVIŲ VEŽIMO REGULIARIAIS REISAIS VIETINIO SUSISIEKIMO MARŠRUTAIS TARIFŲ DYDŽIŲ NUSTATYMO**

2020 m. gruodžio 23 d. Nr. T1-253

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos kelių transporto kodekso 16 straipsnio 2 dalimi, atsižvelgdama į uždarosios akcinės bendrovės „Pasvalio autobusų parkas“ 2020 m. spalio 16 d. raštą Nr. SD-178 „Dėl 2018-06-26 Pasvalio rajono savivaldybės tarybos sprendimo Nr. T1-147 pakeitimo ir miesto maršrutų tarifo dydžio nustatymo“ ir į 2020 m. lapkričio 5 d. raštą Nr. SD-183 „Dėl reguliaraus vietinio susisiekimo maršrutų tarifų nustatymo“, Pasvalio rajono savivaldybės taryba nusprendžia:

1. Nustatyti keleivių vežimo reguliariais reisais vietinio (priemiestinio ir miesto) susisiekimo maršrutais tarifų dydžius:

1.1. keleivių vežimo reguliariais reisais vietinio (priemiestinio) susisiekimo maršrutais tarifą už vieną keleivio kilometrą (be PVM) – **iki 0,125 Eur;**

~~1.1.1. 0,11 Eur, važiuojant iki 15 kilometrų;~~

~~1.1.2. iki 0,106 Eur, važiuojant daugiau nei 15 kilometrų;~~

~~1.1.3~~.**1.2.** mažiausią vienkartinio bilieto kainą – ~~0,46~~ **0,55** Eur;

~~1.2.~~ **1.3.** keleivių vežimo reguliariais reisais vietinio (miesto) reguliaraus susisiekimo autobusų maršrutais „Stotis–Poliklinika“ ir „Stotis–Naujosios kapinės“ vieno keleivio vienkartinio važiavimo bilieto kainą – 0,60 Eur (su PVM).

2. Keleivių vežimo reguliariais reisais vietinio (miesto) reguliaraus susisiekimo autobusų maršrutais „Stotis–Poliklinika“ ir „Stotis–Naujosios kapinės“ vienkartinio važiavimo bilieto kainai taikyti 100 proc. nuolaidą.

3. Mėnesinių bilietų kainai taikyti 20 proc. nuolaidą.

4. Nustatyti, kad keleivių vežimo reguliariais reisais vietinio (priemiestinio) susisiekimo maršrutuose bilieto kaina apvalinama 0,10 Eur tikslumu.

5. Leisti automagistralės „Via Baltica“ atkarpoje „Pasvalys–Pumpėnai–Pasvalys“ taikyti ne didesnę nei kitų keleivių vežėjų 1 keleivio nuvažiuoto kilometro tarifą.

6. Pripažinti netekusiu galios Pasvalio rajono savivaldybės tarybos 2014 m. spalio 22 d. sprendimą Nr. T1-188 „Dėl keleivių vežimo reguliariais reisais vietinio susisiekimo maršrutais tarifų dydžių nustatymo“ (su visais aktualiais pakeitimais).

7. Sprendimas įsigalioja 2021 m. sausio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Gintautas Gegužinskas